ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม โดยที่เป็นการสมควรกำหนดลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคมในแต่ละแบบให้สอดคล้องกับประกาศคณะกรรมการกิจการโทรคมนาคมแห่งชาติเรื่อง ลักษณะและประเภทของกิจการโทรคมนาคม ลงวันที่ ๒๐ มิถุนายน พ.ศ. ๒๕๔๘อาศัยอำนาจตามความในมาตรา ๗แห่งพระราชบัญญัติการประกอบกิจการโทรคมนาคมพ.ศ. ๒๕๔๔อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศกำหนดลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคมในแต่ละแบบดังนี้ข้อ ๑ลักษณะและประเภทของกิจการโทรคมนาคมที่ต้องรับใบอนุญาตแบบที่สาม มีดังนี้๑.๑การประกอบกิจการโทรคมนาคมที่มีโครงข่ายโทรคมนาคมเป็นของตนเองเพื่อให้เช่าใช้ที่มีลักษณะการให้บริการดังนี้๑.๑.๑ การให้บริการโทรคมนาคมที่มีวัตถุประสงค์เพื่อให้บริการแก่บุคคลทั่วไปจำนวนมากหรือ๑.๑.๒ การให้บริการโทรคมนาคมซึ่งอาจมีผลกระทบโดยนัยสำคัญต่อการแข่งขันโดยเสรีอย่างเป็นธรรม หรือ๑.๑.๓ การให้บริการโทรคมนาคมซึ่งอาจมีผลกระทบต่อประโยชน์สาธารณะหรือ๑.๑.๔ การให้บริการโทรคมนาคมซึ่งมีเหตุจำเป็นต้องคุ้มครองผู้บริโภคเป็นพิเศษ หรือ๑.๑.๕การให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคลและมีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือ๑.๑.๖การให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคลและอาจมีผลกระทบต่อประโยชน์สาธารณะหรือ๑.๑.๗การให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคลและมีเหตุจำเป็นต้องคุ้มครองผู้บริโภคเป็นพิเศษ๑.๒การประกอบกิจการโทรคมนาคมที่มีโครงข่ายโทรคมนาคมเป็นของตนเองเพื่อให้เช่าใช้และให้บริการโทรคมนาคมที่มีลักษณะการให้บริการ ดังนี้๑.๒.๑กรณีเป็นการให้เช่าใช้โครงข่ายโทรคมนาคมที่มีวัตถุประสงค์และผลกระทบในข้อ ๑.๑๑.๒.๒กรณีให้บริการโทรคมนาคมโดยใช้โครงข่ายโทรคมนาคมของตนเองตามวัตถุประสงค์และผลกระทบในข้อ๑.๑ทั้งนี้ โครงข่ายโทรคมนาคมและบริการโทรคมนาคมตามใบอนุญาตแบบที่สามมีตัวอย่างปรากฏตามภาคผนวกก แนบท้ายประกาศนี้ข้อ ๒ลักษณะและประเภทของกิจการโทรคมนาคมที่ต้องรับใบอนุญาตแบบที่สอง มีดังนี้๒.๑การประกอบกิจการโทรคมนาคมที่มีโครงข่ายโทรคมนาคมเป็นของตนเองเพื่อให้เช่าใช้ที่มีลักษณะการให้บริการดังนี้๒.๑.๑การให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคล หรือ๒.๑.๒การให้บริการโทรคมนาคมที่ไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือ๒.๑.๓การให้บริการโทรคมนาคมที่ไม่มีผลกระทบต่อประโยชน์สาธารณะและผู้บริโภค๒.๒การประกอบกิจการโทรคมนาคมที่มีโครงข่ายโทรคมนาคมเป็นของตนเองเพื่อให้เช่าใช้และให้บริการโทรคมนาคมที่มีลักษณะการให้บริการดังนี้๒.๒.๑การให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคล หรือ๒.๒.๒ การให้บริการโทรคมนาคมที่ไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือ๒.๒.๓การให้บริการโทรคมนาคมที่ไม่มีผลกระทบต่อประโยชน์สาธารณะและผู้บริโภค๒.๓การประกอบกิจการโทรคมนาคมที่ไม่มีโครงข่ายโทรคมนาคมเป็นของตนเองที่มีลักษณะการให้บริการดังนี้๒.๓.๑ การให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคลหรือ๒.๓.๒การให้บริการโทรคมนาคมที่ไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือ๒.๓.๓การให้บริการโทรคมนาคมที่ไม่มีผลกระทบต่อประโยชน์สาธารณะและผู้บริโภคทั้งนี้ โครงข่ายโทรคมนาคมและบริการโทรคมนาคมตามใบอนุญาตแบบที่สองมีตัวอย่างปรากฏตามภาคผนวกข แนบท้ายประกาศนี้ข้อ ๓ลักษณะและประเภทของกิจการโทรคมนาคมที่ต้องรับใบอนุญาตแบบที่หนึ่ง มีดังนี้การประกอบกิจการโทรคมนาคมที่ไม่มีโครงข่ายโทรคมนาคมเป็นของตนเองสมควรให้มีการบริการได้โดยเสรี และไม่เข้าลักษณะและประเภทของกิจการโทรคมนาคมที่ต้องได้รับใบอนุญาตแบบที่สามหรือแบบที่สองทั้งนี้บริการโทรคมนาคมตามใบอนุญาตแบบที่หนึ่ง มีตัวอย่างปรากฏตามภาคผนวก คแนบท้ายประกาศนี้ข้อ ๔การประกอบกิจการโทรคมนาคมที่ไม่ต้องได้รับใบอนุญาตประกอบกิจการโทรคมนาคมมีตัวอย่างบริการโทรคมนาคมปรากฏตามภาคผนวกง แนบท้ายประกาศนี้ข้อ ๕ในกรณีที่มีการเปลี่ยนแปลงของสภาพแวดล้อมที่อาจมีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือผลกระทบต่อประโยชน์สาธารณะและผู้บริโภคหรือมีเหตุจำเป็นต้องคุ้มครองผู้บริโภคเป็นพิเศษ หรือในกรณีที่เห็นสมควรเปลี่ยนแปลงนโยบายการกำกับดูแลคณะกรรมการกิจการโทรคมนาคมแห่งชาติอาจประกาศเปลี่ยนแปลงบริการโทรคมนาคมที่ต้องได้รับใบอนุญาตประกอบกิจการโทรคมนาคมแต่ละแบบได้ข้อ ๖[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒ สิงหาคม พ.ศ. ๒๕๔๘พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติภาคผนวกกตัวอย่างโครงข่ายกิจการโทรคมนาคมและบริการโทรคมนาคมสำหรับใบอนุญาตแบบที่สามแนบท้ายประกาศคณะกรรมการกิจการโทรคมนาคมแห่งชาติเรื่องลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม ตัวอย่างโครงข่ายโทรคมนาคมสำหรับใบอนุญาตแบบที่สาม๑) โครงข่ายโทรคมนาคมทางสาย (Wireline Network)๑.๑) โครงข่ายสายทองแดง (Copper Wire Network)๑.๒) โครงข่ายใยแก้วนำแสง (Fiber Optic Network)๑.๓) โครงข่ายเคเบิลใต้น้ำ (Submarine Cable Network)๑.๔) โครงข่ายสายไฟฟ้า (Power Line Network)๒) โครงข่ายโทรคมนาคมไร้สาย (Wireless Network)๒.๑) โครงข่ายการสื่อสารผ่านดาวเทียม (Satellite Network)๒.๒)โครงข่ายคลื่นความถี่ภาคพื้นโลก (TerrestrialRadio Waves Network)๒.๓) โครงข่ายคลื่นแสง (Photonic Network)๒.๔)โครงข่ายคลื่นแม่เหล็กไฟฟ้าอื่น (OtherElectromagnetic Wave Network)๓) โครงข่ายระบบอื่น (Other Network)ตัวอย่างบริการโทรคมนาคมสำหรับใบอนุญาตแบบที่สาม๑) บริการโทรศัพท์ประจำที่ (Public Switched Telephone Service)๒) บริการรวมแบบดิจิตอล (Integrated Services Digital NetworkService)๓) บริการโทรศัพท์เคลื่อนที่ (Public Cellular Mobile Telephone Service)๔) บริการเพ็กเก็จสวิชท์ (Public Packet Switched Service)๕)บริการวิทยุคมนาคมสำหรับกิจการทางทะเลและกิจการทางการบิน (Public Radiocommunications Service:Maritime and Aeronautical services)๖) บริการวิทยุคมนาคมเฉพาะกลุ่ม (Public Trunked Radio Service)๗) บริการข้อมูลเคลื่อนที่ (Public Mobile Data Service)๘) บริการพหุสื่อความเร็วสูง (Public Broadband Multimedia Service)๙) บริการเชื่อมโยงภาคพื้นโลก (Terrestrial Link Service)๑๐)บริการรับ-ส่งสัญญาณผ่านดาวเทียม (SatelliteUplink/Downlink Service) จากสถานีแม่ข่าย๑๑)บริการสื่อสารผ่านดาวเทียมที่ใช้จานสายอากาศขนาดเล็กที่มีสถานีแม่ข่ายเป็นของตนเอง เพื่อให้บริการแก่บุคคลทั่วไปจำนวนมาก (Public Very Small Aperture Terminal (VSAT)Service)๑๒) บริการอินเตอร์เน็ตผ่านดาวเทียมที่มีสถานีแม่ข่ายเป็นของตนเอง เพื่อให้บริการแก่บุคคลทั่วไปจำนวนมาก๑๓)[๒]บริการขายส่งบริการ (WholesaleService)ภาคผนวกขตัวอย่างโครงข่ายกิจการโทรคมนาคมสำหรับใบอนุญาตแบบที่สอง ตัวอย่างโครงข่ายโทรคมนาคมสำหรับใบอนุญาตแบบที่สองโครงข่ายโทรคมนาคมตามภาคผนวก กแต่เป็นการให้เช่าโครงข่ายโทรคมนาคมหรือให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคลหรือสำหรับการให้บริการโทรคมนาคมที่ไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือสำหรับการให้บริการโทรคมนาคมที่ไม่มีผลกระทบต่อประโยชน์สาธารณะและผู้บริโภคตัวอย่างบริการโทรคมนาคมสำหรับใบอนุญาตแบบที่สอง๑) บริการโทรคมนาคมตามภาคผนวก กแต่เป็นการให้บริการโทรคมนาคมที่มีวัตถุประสงค์เพื่อให้บริการจำกัดเฉพาะกลุ่มบุคคลหรือสำหรับการให้บริการโทรคมนาคมที่ไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรมหรือสำหรับการให้บริการโทรคมนาคมที่ไม่มีผลกระทบต่อประโยชน์สาธารณะและผู้บริโภค๒) บริการเรียกกลับ/บริการเรียกจากจุดเดิม (Call-back/Call Re-origination Services)ภาคผนวกคตัวอย่างบริการโทรคมนาคมสำหรับใบอนุญาตแบบที่หนึ่ง ตัวอย่างบริการโทรคมนาคมสำหรับใบอนุญาตแบบที่หนึ่ง๑) บริการอินเทอร์เน็ตแบบที่หนึ่ง (Internet Access Service)๒) บริการออดิโอเท็กซ์ (Audiotext Service)๓) บริการขายต่อบริการ (Resale of Public Switched TelecommunicationServices)๔)บริการมูลค่าเพิ่มการบันทึกและส่ง (Store-and-RetrieveValue-Added Services)๕) บริการโทรศัพท์แบบจ่ายเงินล่วงหน้า (Public Chain Payphone Service)๖)บริการการ์ดโทรศัพท์ระหว่างประเทศ (InternationalCalling Card Service)๗)[๓]บริการขายส่งบริการ (WholesaleService)ภาคผนวกงตัวอย่างบริการโทรคมนาคมที่ไม่ต้องได้รับใบอนุญาตประกอบกิจการโทรคมนาคม ตัวอย่างบริการโทรคมนาคมที่ไม่ต้องได้รับใบอนุญาตประกอบกิจการโทรคมนาคม๑) บริการโทรศัพท์เคลื่อนที่ตั้งโต๊ะ (มือถือตั้งโต๊ะ)๒) บริการโทรศัพท์ประจำที่แบบหยอดเหรียญ เช่นประจำบ้าน ร้านค้าประกาศคณะกรรมการกิจการโทรคมนาคมแห่งชาติเรื่องลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม(ฉบับที่ ๒)[๔]สัญชัย/จัดทำ๒๙มกราคม ๒๕๕๐วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๒/ตอนพิเศษ ๕๘ ง/หน้า ๑๘/๓ สิงหาคม ๒๕๔๘[๒] ๑๓)เพิ่มโดยประกาศคณะกรรมการกิจการโทรคมนาคมแห่งชาติ เรื่องลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม(ฉบับที่ ๒)[๓] ๗)เพิ่มโดยประกาศคณะกรรมการกิจการโทรคมนาคมแห่งชาติ เรื่องลักษณะและประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม(ฉบับที่ ๒)[๔] ราชกิจจานุเบกษาเล่ม ๑๒๓/ตอนพิเศษ ๑๓๖/หน้า ๔๓/๒๙ ธันวาคม ๒๕๔๙